Държавен вестник, бр. 61, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  61
(2) При обсъждане на въпроси от компе­
тентност на други министерства за участие в 
работата на Съвет „Международно сътрудни­
чество за развитие“ могат да се канят техни 
представители на съответното ниво.
(3) Със заповед на министър-председателя 
по предложение на съответните министри и 
ръководители на ведомства се определя по­
именният състав на Съвет „Международно 
сътрудничество за развитие“ и се утвърждават 
правила за работата му.
(4) За участие в работата на Съвет „Меж­
дународно сътрудничество за развитие“ могат 
да се канят представители на структурите на 
гражданското общество, които имат интерес 
към политиката на развитие.
(5) Секретариат на Съвет „Международно 
сътрудничество за развитие“ е структурно 
звено в Министерството на външните работи, 
определено от министъра на външните работи.
Чл. 10. Съвет „Международно сътрудни­
чество за развитие“ подпомага министъра на 
външните работи при:
1. определяне на приоритетните цели, 
задачи и дейности, свързани с участието на 
Република България в международното съ­
трудничество за развитие;
2. формиране на общи насоки, цели, за­
дачи, географски и секторни приоритети на 
българската помощ за развитие;
3. изготвяне на средносрочни програми за 
предоставяне на помощ за развитие и хума­
нитарна помощ, стратегически програми за 
помощта по страни партньори и годишните 
планове-графици за предоставяне на помощ 
за развитие и хуманитарна помощ;
4. използване на конкретни инструменти 
за финансиране на българската помощ за 
развитие;
5. решаване на въпроси, свързани с попу­
ляризиране приноса на Република България в 
международното сътрудничество за развитие;
6. решаване на въпроси, свързани с осигу­
ряване подкрепа на гражданското общество 
и частния бизнес за политиката на развитие;
7. оценка на ефективността на изпълнението 
на програмите и проектите, финансирани по 
линия на политиката за развитие.
Чл. 11. (1) При осъществяване на функциите 
си по отношение на политиката на развитие 
министърът на външните работи се подпо­
мага от междуведомствената работна група 
„Политика на развитие“, наричана по-ната­
тък „работната група“, в която се включват 
представители на министерствата и ведом­
ствата, представени в Съвет „Международно 
сътрудничество за развитие“, а също така и 
на други министерства и ведомства, които 
имат отношение към участието на Република 
България в международното сътрудничество 
за развитие.
(2) Съставът на работната група се определя 
със заповед на министъра на външните работи 
по предложение на съответните министри и 
ръководители на ведомства.
(3) Работната група се състои от ръково­
дител, секретар и членове.
(4) Работната група:
1. подпомага министъра на външните ра­
боти при осъществяването на оперативната 
координация с други министерства и ведом­
ства по въпросите на политиката на развитие;
2. съдейства за формулирането на нацио­
нални позиции по въпроси на международното 
сътрудничество за развитие;
3. съдейства за осигуряване на публична 
подкрепа за българската политика на развитие.
Чл. 12. (1) Ръководителят на работната 
група свиква заседания, на които могат да 
бъдат канени представители на гражданското 
общество.
(2) Оперативната комуникация в рамките 
на работната група се извършва по електро­
нен път.
(3) Дневният ред за заседанията и матери­
алите по него се изпращат по електронен път 
на членовете на работната група.
(4) Членовете на работната група изпращат 
по електронен път своите мнения и предло­
жения до ръководителя на работната група.
(5) На заседанията ръководителят на ра­
ботната група докладва получените мнения и 
предложения, на основата на които работната 
група изработва общо становище.
(6) При съгласуване на позиции в рамките 
на работната група се прилага правилото на 
мълчаливото съгласие, като за всеки конкретен 
случай се определя срок и лице за контакт за 
предоставяне на становища и бележки.
Чл. 13. (1) По въпросите на международ­
ното сътрудничество за развитие, определени 
като приоритетни от Председателството на 
Съвета на Европейския съюз, а също така и 
по основните въпроси на сътрудничеството 
за развитие – предмет на обсъждане в ООН, 
се изготвят рамкови позиции на Република 
България.
(2) Разработването и одобряването на рам­
кови позиции по политиката на развитие се 
извършва при следните условия и ред:
1. процедурата по изготвяне на рамкова 
позиция се инициира от Министерството на 
външните работи или от друго ведомство, 
което разпространява до останалите ми­
нистерства и ведомства работен документ, 
в който е очертан кръгът от теми – предмет 
на дискусия, формулирани са стоящите пред 
страната въпроси и възможните подходи за 
тяхното решаване;